Абай облысы білім басқармасының Жарма ауданы білім бөлімінің

«К.Шакенов атындағы орта мектебі» коммуналдық мемлекеттік мекемесінің Қызметтегі сыбайлас жемқорлық тәуекелдерін ішкі талдау нәтижелері бойынша **аналитикалық анықтама**

**28.02.2023**

Қызметтегі сыбайлас жемқорлық тәуекелдерін ішкі талдау «К.Шакенов атындағы орта мектебі» КММ-нің 2023 жылғы 13 ақпандағы №18 Бұйрығы негізінде Жарма ауданы Жаңаөзен ауылы «К.Шакенов атындағы орта мектебі» КММ-де жүргізілді.

Мақсаты:

1) Ұйымдық-басқару қызметіндегі сыбайлас жемқорлық тәуекелдерін анықтау

2) Оның қызметін қозғайтын нормативтік құқықтық актілердегі сыбайлас жемқорлық тәуекелдерін анықтау.

# Талдау объектiсiнiң қызметiн қозғайтын нормативтiк құқықтық актiлер (кодекстер, заңдар, Қазақстан Республикасы Үкiметiнiң қаулылары, министрлердiң бұйрықтары), уәкiлеттi органдардың тексерулерiнiң материалдары, Сыбайлас жемқорлық тәуекелдеріне ішкі талдау жүргізудің үлгілік қағидаларын бекіту туралы Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2016 жылғы 19 қазандағы № 12 бұйрығы осы талдаудың көздерi болып табылады.

**Қамту кезеңі:** Сыбайлас жемқорлық тәуекелдеріне ішкі талдау жүргізудің үлгілік қағидалары (бұданәрі– Үлгілік қағидалар) басшылыққа алынып, мекеменің 2022 жылдың қаңтар мен 2023 қаңтар айларындағы жұмыс кезеңі қамтылды.

Уәкілетті тұлға: Байгалиев Кайрат Сыдыкович

Жұмыс тобы мушелері:

1. Нурмухамбетова Сауле Советхановна
2. Жаксыбаев Саржан Жунусбекович
3. Нысангалиева Диана Адалбековна
4. Мадыбаева Акыл Отанбековна
5. Солтыбаева Назгуль Алгабасовна

1. **Нормативтік құқықтық актілерде сыбайлас жемқорлық тәуекелдерін анықтау бағытында.**

1.1 Жеке және заңды тұлғалардың өз құқықтары мен заңды мүдделерін жүзеге асыруына кедергілерді, құқықтық олқылықтарды тудыруға ықпал ететін заңдарды, жарлықтарды, қаулыларды, өкімдерді, өкімдерді, типтік ережелерді, жарғыларды, ережелерді, ережелер мен стандарттарды талдау. нормативтік құқықтық актілерді ерікті түрде түсіндіру мүмкіндігі, лауазымды тұлғаның өз қалауы бойынша шешім қабылдауына ықпал ететін ережелер «Мектеп жарғысы», «Мектептің ішкі тәртіп ережелері» , «Әдеп нормалары» т.б.нормативтік құжаттар жұмыс барысында қолданылады. Қызметкерлердің лауазымдық нұсқаулықтары оқу жылының басында жасалып, әр қызметкер таныстырылды. Функционалдық міндеттері бекітілген.

**2. Персоналды басқару қызметінің қызметіндегі сыбайлас жемқорлық тәуекелдерін анықтау бағытында.**

2.1 Персоналды басқару, кадрлардың ауысуы;

Мектептің 39,5 штаттық бірліктегі кестесі бар.

«К.Шакенов атындағы орта мектебі» КММ-де 01.01.2022-01.02.2023 аралығында 2 педагогикалық қызметкер, 1 кіші қызметкер ауысты. Педагогикалық қызметкерлердің басқа қалаға ауысуына байланысты орнына кадрларды «Мемлекеттік білім беру ұйымдарының бірінші басшылары мен педагогтерін лауазымға тағайындау» қағидаларын басшылыққа ала отырып қабылданған.

* Конкурстың өткізілетін уақыты мен талаптары туралы ақпарат уақытында, толық сайттарда жарияланған / іріктеу кезеңдері, өткізу мерзімі, бос орын туралы хабарландыру, қабылданатын құжаттар/ ;
* Лауазымға іріктеу және тағайындау тәртібі сақталған;
* Лауазымға конкурстық іріктеу жүргізу арқылы тағайындалған;
* Конкурстық іріктеу ресми түрде өткізілген, қабылданған кадр біліктілік талаптарына сәйкес келеді;
* Қабылдау хаттамасы толық, қабылданған кадрларға бұйрық шығарылған.

Enbek.kz сайтына, Жарма ауданының жұмыспен қамту орталығының порталына Кіші қызметкер қажеттілігін орналастырып, жұмыспен қамту орталығының жолдамасы негізінде жұмысқа қабылданған.

**2.2 Мүдделер қақтығысын реттеу;**

Кадрларды қабылдау барысында ешқандай қақтығыс болмаған.

Мүдделер қақтығысын реттеу жөніндегі рәсімдерді реттейтін құжаттар бар. Педагогикалық әдеп қағидалары, «Педагог мәртебесі туралы Заң» т.б. басшылыққа алынады. Мүдделер қақтығысын мониторингтеу және реттеу жөніндегі функциялар жүктелген тұлға мектеп бұйрығымен бекітілген. Әкімшілік регламенттер, лауазымдық нұсқаулықтар және екінші жағынан жоспарлы көрсеткіштер арасында қайшылықтар болмаған. Қызметкерлердің лауазымдық міндеттемелерін орындау кезіндегі мүдделер қақтығысы фактілері тіркелмеген.

2.3 Кадрлық қамтамасыз ету;

Мектеп бойынша кадрлар жеткілікті, білімдеріне сәйкес жұмыс атқаруда

2.4 Тәртіптік жауапкершілікке тарту, теріс себептер бойынша жұмыстан босату туралы бұйрықтар (жеке, негізгі, іссапар туралы бұйрықтар);

Қарастырылған уақыт аралығында персоналдар арасында тәртіптік жауапкершілікке тарту, теріс себептер бойынша жұмыстар босатулар болмаған. Персоналдардың декреттік демалысқа кету, кезекті еңбек демалысына шығу мен келуі, іс сапарға шығуы туралы бұйрықтары бар.

2.5. Білімі туралы дипломның атқаратын лауазымына сәйкестігі.

Педагогикалық кадрлардың білімі туралы дипломы атқаратын лауазымдарына толық сәйкес келеді

**Білім беру қызметіндегі сыбайлас жемқорлық тәуекелдерін анықтау бағытында**

3.1. Білім беру ұйымына оқушыларды қабылдау. "Білім туралы" 2007 жылғы 27 шілдедегі Қазақстан Республикасы Заңының [5-бабының](https://adilet.zan.kz/kaz/docs/Z070000319_#z8) 11) тармақшасына және "Мемлекеттік көрсетілетін қызметтер туралы" 2013 жылғы 15 сәуірдегі Қазақстан Республикасы Заңының [10-бабының](https://adilet.zan.kz/kaz/docs/Z1300000088#z12) 1) тармақшасына сәйкес     Бастауыш, негізгі орта және жалпы орта білімнің жалпы білім беретін оқу бағдарламаларын іске асыратын білім беру ұйымдарына оқуға қабылдау тәртібі бойынша жүргізіліп мемлекеттік қызмет көрсетілді.

Осы қағиданың 9-9,6 тармақтарына сәйкес 1 және 10 сыныпқа оқушыларды білім беру мекемесіне қабылдау жүргізілді.

3.2. 2022-2023 оқу жылының басында педагог қызметкерлер арасында оқу жүктемесінің бөлінуі "Қазақстан Республикасындағы бастауыш, негізгі орта, жалпы орта білім берудің үлгілік оқу жоспарларын бекіту туралы" Қазақстан Республикасы Білім және ғылым министрінің 2012 жылғы 8 қарашадағы № 500 бұйрығына өзгерістер енгізу туралы Қазақстан Республикасы Оқу-ағарту министрінің 2022 жылғы 30 қыркүйектегі № 412 бұйрығы, Қазақстан Республикасы Білім және ғылым министрінің 2021 жылғы 26 наурыздағы № 125 бұйрығы негізінде жасалған жұмыс оқу жоспарында көрсетілген инварианттық және вариативтік сағаттар мұғалімдердің мамандықтары бойынша бөлінді. Оқу жүктеме сағаттарын бөлуге комиссия мүшелері, мектептің кәсіподақ ұйымы, пән мұғалімдері қатысты.

3.3. Мектептегі оқушылар арасында өткізілген олимпиадаларға қатысатын оқушылар резерві бойынша тізіммен өткізілді. Олимпиада өткізілуі туралы бұйрық шығарылды. Олимпиада пәндер бойынша әр күнге бөлініп өткізілді. Олимпиада тапсырмалары мектеп мұғалімдерімен дайындалып конверттерге салынып мөрленген күйде болды. Олимпиада өткізген күні құрылған комиссия мүшелері олимпиаданың өткізіліуін қадағалап, дұрыс өткізілуіне жағдай жасады. Олимпиада жауап кодтары арқылы тексеріліп комиссия шешім шығарып, жүлделі орын алған оқушылар аудандық кезеңге жолдама алды.

3.4. Қазақстан Республикасы Білім және ғылым министрінің 2021 жылғы 12 қарашадағы № 561 бұйрығы басшылыққа ала отырып педагог қызметкерлерге біліктілік санат беру осы нормативтік құжат негізінде өткізілді. Мектепте педагог қызметкерлерді аттестаттау комиссиясы жұмыс жүргізді. **Аттестаттауды өткізу тәртібі**

      Аттестаттау мынадай кезеңдерді қамтыды:

      педагогтер үшін:

      1) Біліктілік тестілеуі;

      2) эссе;

      3) біліктілік бағалауы;

      4) қызмет нәтижелерін кешенді талдамалық жинақтау;

2022 жылы 1 мұғалім аттестациядан өтті. Ешқандай заң бұзушылықтар орыналған жоқ.

3.5. Мұғалімдердің біліктілігін арттыру курстарының мерзімі аяқталып өту уақыты таяп қалған мұғалімдер бар. Осыған орай 2023 жылға курстан өтудің перспективалық жоспар кестесі құрылып аудандық білім бөліміне мектеп тарапынан ұсынылған.

3.6 "Білім алушылардың үлгеріміне ағымдық бақылау, аралық және қорытынды аттестаттау өткізудің үлгілік қағидаларын бекіту туралы" Қазақстан Республикасы Білім және ғылым министрінің 2008 жылғы 18 наурыздағы № 125 бұйрығы және Қазақстан Республикасы Білім және ғылым министрінің 2017 жылғы 6 маусымдағы № 265 бұйрығын басшылыққа ала отырып 9,11 сынып оқушыларына қорытынды аттестациялау өткізілді. Аттестаттау комиссиясы жоғарыда көрсетілген бұйрық негізінде жұмыс жүргізді. Емтихандар кестеге сай уақытында өткізілді. Видеобақылау орнатылған кабинетте өткізілген.

3.7 Мектепті үздік бітірген түлектерге «Алтын белгі»" төсбелгісімен марапаттау «Алтын белгі" белгісі туралы ережені бекіту туралы

Қазақстан Республикасы Білім және ғылым министрінің 2014 жылғы 19 желтоқсандағы № 532 бұйрығына көрсетілген талапқа сай болды. 2022 жылы мектепті 2 оқушы «Алтын белгімен» марапатталды.

**Мемлекеттік қызметтер көрсету кезінде сыбайлас жемқорлық тәуекелдерін анықтау бағыты туралы.**

4.1 Қызмет түрлері, көрсету тәртібі;

1 жыл аралығында төмендегі мемлекеттік қызмет түрлері көрсетілген:

- «Бастауыш, негізгі орта, жалпы орта білім берудің жалпы білім беретін бағдарламалары бойынша оқыту үшін ведомстволық бағыныстылығына қарамастан білім беру ұйымдарына құжаттарды қабылдау және оқуға қабылдау».

-«Аз қамтылған отбасылардағы балалардың қала сыртындағы және мектеп жанындағы лагерьлерде демалу үшін құжаттар қабылдау және жолдама беру»

- «Мектепке дейінгі ұйымдарға қабылдау»

-«Жалпы білім беретін мектептердегі білім алушылар мен тәрбиеленушілердің жекелеген санаттарына тегін және жеңілдетілген тамақтандыруды ұсыну»

-«Бастауыш, негізгі орта, жалпы орта білім беру ұйымдарына денсаулығына байланысты ұзақ уақыт бойы бара алмайтын балаларды үйде жеке тегін оқытуды ұйымдастыру». 3 өтініш келіп түсіп, 3-еуі де қанағаттандырылды.

- «Негізгі орта, жалпы орта білім беру туралы құжаттардың телнұсқаларын беру». 2022 жылы 15 оқушыға жалпы орта білім туралы аттестат, 29 оқушыға негізгі орта білім беру туралы аттестат берілді. Дубликат алуға 10 өтініш түсті, оның 7-еуіне дубликат берілсе, 3-еуне анықтама берілді.

Бұл ретте көрсетілетін мемлекеттік қызметтерді егжей-тегжейлі зерделеу барысында сыбайлас жемқорлық тәуекелдеріне жол берілмегені анықталды

1. Мемлекеттік қызмет көрсету тәртібі мен шарттарын бұзу фактілері анықталмады.

2. Қызмет көрсету ережелері мен стандарттарды сақталған

3. Қызмет көрсетуден бас тарту жағдайлары болмаған

4. Мемлекеттік қызмет көрсету сапасына шағымдар түспеген

**Жеке және заңды тұлғалардың өтініштеріндегі сыбайлас жемқорлық тәуекелдерін анықтау бағытында**

5. Жеке және заңды тұлғалардың өтініштерінде сыбайлас жемқорлық тәуекелдерін анықтау бағытында.

5.1. Қазақстан Республикасының 2020 жылғы 29 маусымдағы №350-ҮІ Әкімшілік іс жүргізу кодексі бойынша талаптар сақталған. Сыбайлас жемқорлыққа байланысты кемшіліктер анықталған жоқ.

5.2. Жеке және заңды тұлғалардың өтініштерін есепке алу ережелері сақталған.

5.3. Сыбайлас жемқорлыққа қарсы сипаттағы өтініштер түспеген.

5.4. Шешімге шағымдану құқықтарын түсіндіру туралы өтініштер болмаған.

**Мемлекеттік сатып алу саласындағы заңнамасын сақтау жөнінде шараларға қатысты:**

# Мекеме "Мемлекеттік сатып алуды жүзеге асыру қағидаларын бекіту туралы" Қазақстан Республикасы Қаржы министрінің 2015 жылғы 11 желтоқсандағы № 648 бұйрығына өзгерістер мен толықтыру енгізу туралы

Қазақстан Республикасы Премьер-Министрінің орынбасары - Қаржы министрінің 2022 жылғы 31 тамыздағы № 904 бұйрығы, сондай-ақ мемлекеттік сатып алу саласындағы өзге де нормативтік құқықтар актілерге сәйкес мемлекеттік сатып алуды жүзеге асырады.

Мемлекеттік сатып алу тек қана электрондық мемлекеттік сатып алу веб-порталы арқылы жүргізіледі. Веб порталда бекітілген жоспарды орналастыру уақытында жүргізілген. Бір көзден сатып алу тәсілі ережелері сақталады. Қазынашылық бөліміне мемлекеттік сатып алулардың келісім шарттарын тіркеуге ұсыну уақытында. Мемлекеттік сатып алу үшін пайдаланылатын ақшаны оңтайлы және тиімді жұмсау бақылауға алынған.

Мекемеде сыбайлас жемқорлыққа қарсы іс-қимыл, қызметкерлердің сыбайлас жемқорлық құқық бұзушылықтарын жасауын алдын алу және болдырмау, Қазақстан Республикасының қолданыстағы заңнамасын сақтау, сыбайлас жемқорлыққа қарсы күрес бойынша алдын алу шараларын ұйымдастыру, сыбайлас жемқорлыққа қарсы дүниетаным мен тәрбиелеуді қалыптастыру, сондай-ақ сыбайлас жемқорлыққа қарсы іс-қимыл мәселелері бойынша мемлекеттік органдар мен қоғамдық ұйымдарды тарту бойынша жоспарлы жұмыстар жүзеге асырылуда. 2022 жылғы қаңтар-желтоқсан айлары аралығында өткізілген Мемлекеттік сатып алулар:

2022 жылға арналған мемлекеттік сатып алу жоспарының жалпы соммасы 15297383.24 теңгені құрайды:

1. Күрделі және ағымдағы жөндеу бойынша ұйымдастырушы ретінде ашық конкурс тәсілімен сатып алу өткізілген жоқ.

2. Баға ұсыныстарын сұрату тәсілі бойынша 34 шарт жасалды.

Камералдық бақылау тексеру туралы хабарлама болған жоқ.

3.Тікелей шарт жасасу жолымен бір көзден алу тәсілімен 13 шарт жасалды.

Камералдық бақылауды тексеру туралы хабарлама болған жоқ.

4.Өткізілмеген сатып алу бойынша бір көзден алу тәсілімен 32 шарт жасалды.

Камералдық бақылауды тексеру туралы хабарлама болған жоқ.

«Ақпаратқа қол жеткізу туралы» ҚР Заңының талаптарына сәйкес мектептің интернет ресурсында «Мемлекеттік сатып алу» бөліміндегі ақпараттарды үнемі жаңалап отыру.

1. **Бюджет және қаржы қаражатын игеру және бөлу бағыты бойынша** Бюджетті бекітетін немесе қаржы қаражатын игеру бойынша шешім қабылдайтын алқалы орган бар. Есептілік түрлерінің, мониторинг тетіктерінің, бюджет және қаржы қаражатын игеру мен бөлу рәсімдеріне ішкі және сыртқы бақылау бар. Бюджет және қаржы қаражатын игеру бойынша есептілік түрлері жүргізіліп отырады. Сатып алынатын тауарлар мен көрсетілетін қызметтердің саны мен көлемінің олардың нақты қажеттілігіне (заттай нормаларға) сәйкес келеді Мемлекеттік аудит органдары тарапынан камералдық бақылау нәтижелері бойынша сатып алуды қайта қарау немесе күшін жою фактілері болған жоқ. Жабдықтаушының тауарды жеткізу, жұмыстар мен қызметтер көрсету шартынан туындайтын міндеттемелерді уақтылы және сапалы орындалуы қадағаланады.

Қорытынды: Сыбайлас жемқорлық тәуекелдеріне ішкі талдау бойынша құқық бұзушылық анықталмады.

Сыбайлас жемқорлық тәуекелдеріне ішкі талдау бойынша жұмыс тобы келесіні ҰСЫНАДЫ:

1. Мекеме қызметкерлері арасында сыбайлас жемқорлыққа қарсы мәдениетті қалыптастыру мақсатында, сыбайлас жемқорлықтың алдын алу және сыбайлас жемқорлыққа жағдай туғызатын әркеттерді, құқық бұзушылықтарды болдырмау мақсатында заңнама талаптарына сәйкес іс-шаралар жүргізуді, құқықтық оқыту шараларын өткізуді;
2. «Қазақстан Республикасының 2015-2025 жылдарға арналған сыбайлас жемқорлыққа қарсы стратегиясының» орындалуын қамтамасыз ету.
3. Педагогикалық ұжымда адал еңбек туралы, сыбайлас жемқорлыққа қарсы мәдениетті, оқушылар мен ата-аналар ұжымдарында сыбайлас жемқорлыққа "нөлдік" төзімділікті қалыптастыру.
4. Қоғамда сыбайлас жемқорлық мінез-құлыққа төзбеушілікті қалыптастыруға арналған семинарлар, кеңестер өткізу; сыбайлас жемқорлыққа жататын құқық бұзушылықтар санатына жатқызылған жағдайлар туындаған кезде азаматтар мен лауазымды тұлғалардың жауапкершілігі туралы тақырыптарда әкімшілік қызметкерлерімен сабақтар өткізу.

Жұмыс тобы:

1. Нурмухамбетова Сауле Советхановна
2. Жаксыбаев Саржан Жунусбекович
3. Нысангалиева Диана Адалбековна
4. Мадыбаева Акыл Отанбековна
5. Солтыбаева Назгуль Алгабасовна

Таныстым:

Мектеп директоры : Байгалиев Кайрат Сыдыкович

28.02.2023\_\_\_\_\_\_\_\_\_\_\_\_\_\_

*(күні, лауазымы, қолы, ТАӘ)*